Ауылды үтеп китеп бара биргәс, аръяҡтан Кәлтәгәү йылғаһы Иҙелгә килеп ҡоя. Кәлтәгәү тамағы тигән был ерҙә үр яҡлап кәбәнгә оҡшаған мөһабәт бер тау баҫып тора. Науразбай тауы—— була уныһы. Борон борондан Байназарҙы төйәк иткән Көшөлдәр араһының бер олаталары Науразбай ҡарт хөрмәтенә тау шулай атала. Хәлле генә булған был ҡарт бер көтөү малы менән боҙ ҡуҙғалмаҫ элек йылға аръяғына күсеп ҡала торған булған. Көнгә ҡарап торған тау битләүе бик иртә ҡарҙан әрселә лә, ҡарт малын шунда иркенгә ҡаулан үләнгә ебәрә икән. Шуға ла бесәнгә файҙа итеп, сағыштырып